钦定古今图书集成/明伦汇编/官常典/第605卷 > 史启元
## 钦定古今图书集成/明伦汇编/官常典/第605卷 > 史启元

按《扬州府志》：“启元，字荩卿，江都人。万历甲辰进士，授
南户部，督淮闸税。寻移南吏部。请假省母，不待报径
归。为忌者所中，居家久之。天启初，起南祠祭。寻擢湖
广按察副使，备兵衡永。会岷藩有变，中使往勘，群宗
哗甚。启元至，数语折服，遂定岷封。粤寇阑入楚境，启
元于广赣孔道，设木兰、腊岭二关，募兵守之。贼不得”
奔逸。歼其渠魁，胁从解散，境内获安。被病乞休，归卧
林下，嗜书，日临池不辍。年八十，卒。